טרור בצרפת
פיגועי טרור בצרפת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| תאריך | מקום | סוג | הרוגים | פצועים | גורם מבצע | תיאור |
| --- | --- | --- | --- | --- | --- | --- |
| 15 בספטמבר 1958 | פריז | פיגוע ירי | 1 | 3 | החזית הלאומית לשחרור אלג'יריה | ניסיון התנקשות בז'אק סוסטל על ידי טרוריסטים אלג'יראים, בו הוא ניצל אך עובר אורח אחד נהרג ושלושה נפצעו. |
| 18 ביוני 1961 | ויטרי-לה-פרנסואה | פיצוץ מטען חבלה | 24 | יותר מ-100 | ארגון הצבא הסודי (OAS) | פיגוע נגד רכבת ממזרח לפריז |
| 14 בדצמבר 1973 | מרסיי | פיצוץ מטען חבלה | 4 | 20 | ארגון קרל מרטל | גבר יצא ממכונית וזרק פצצה לתוך הקונסוליה האלג'יראית; כתוצאה מהפיצוץ ארבעה בני אדם נהרגו ו-20 נפצעו, מתוכם ארבעה באורח קשה. |
| 15 בספטמבר 1974 | פריז | פיצוץ מטען חבלה | 2 | 34 | החזית העממית לשחרור פלסטין | מטען חבלה שהתפוצץ בגדה השמאלית בפריז גרם למותם של שניים ולפציעתם של 34. |
| 24 באוקטובר 1974 | פריז | פיגוע ירי ורימון | 2 | 0 | הצבא הארמני הסודי לשחרור ארמניה | מספר חמושים ארבו לדיפלומט טורקי, וכאשר התקרב רכבו לשגרירות הטורקית בפריז הם תקפו והרגו אותו ואת נהגו. |
| 13-19 בינואר 1975 | פריז | פיגוע טיל RPG | 0 | 24 | ספטמבר השחור וקרלוס התן | שני ניסיונות כושלים לפוצץ מטוסי אל על בנמל התעופה אורלי שבפריז על ידי ירי רקטות RPG. |
| 31 ביולי 1975 | פריז | פיגוע מיקוח | 1 | 2 | הארגון לשחרור פלסטין (אש"ף) | מחבלי אש"ף פרצו לבניין השגרירות העיראקית בפריז ולקחו בני ערובה. |
| 20 במאי 1978 | פריז | פיגוע ירי ורימון | 1 | 3 | החזית העממית לשחרור פלסטין | שלושה מחבלים פתחו באש לעבר נוסעים של אל על באולם הטיסות היוצאות. המחבלים חוסלו, לאחר שרצחו שוטר ופצעו שלושה תיירים צרפתים. |
| 23 בספטמבר 1979 | פריז | פיגוע ירי ורימון | 1 | 0 | הצבא הארמני הסודי לשחרור ארמניה | חמוש פתח באש בין קוני חג המולד ברחוב שאנז אליזה ורצח את מנהל משרד התיירות הלאומי הטורקי. |
| 28 בינואר 1980 | פריז | פיצוץ מטען חבלה | 1 | 8 | לא ידוע | מטען חבלה שהתפוצץ הרס את קומת הקרקע של השגרירות הסורית בצרפת. אדם אחד נהרג ושמונה נפצעו. שלושה מהנפגעים נפצעו באורח קשה, מהם אישה בהריון. הפיצוץ אירע כשעתיים לפני ביקורו של שר החוץ הסורי בצרפת. |
| 9 באוגוסט 1982 | פריז | פיגוע ירי ורימון | 6 | 22 | ארגון אבו נידאל | שני מחבלים השליכו רימון ופתחו באש לעבר מסעדת גולדנברג, יצאו מהמסעדה, ונמלטו תוך שהם יורים לכל עבר. שישה נרצחו, ביניהם שני אמריקנים, ו-22 נפצעו. |
| 31 בדצמבר 1983 | מרסיי | פיצוץ מטען חבלה | 5 | 58+ | קרלוס התן | שני מטעני חבלה שהתפוצצו בתחנת רכבת במרסיי וברכבת שיצאה מאותה תחנה. |
| 7 בפברואר 1984 | פריז | פיגוע ירי | 2 | 1 | חזבאללה | ניסיון התנקשות בשאה האיראני הגולה, במהלכו חמושים ירו למוות בע'ולאם עלי עובייסי, גנרל בכיר בדימוס בצבא האיראני ובאחיו, אף הוא קולונל בדימוס. |
| 8 בפברואר 1984 | פריז | פיגוע ירי | 1 | 0 | ארגון אבו נידאל | שגריר איחוד האמירויות הערביות בצרפת נורה למוות. |
| 25 בינואר 1985 | פריז | פיגוע ירי | 1 | 0 | פעולה ישירה | בכיר במשרד ההגנה הצרפתי נורה למוות. |
| 25 ביולי 1995 | פריז | פיצוץ מטען חבלה | 8 | 80 | הקבוצה האסלאמית החמושה (GIA) | פיצוץ במטרו בפריז |
| 3 בדצמבר 1996 | פריז | פיצוץ מטען חבלה | 4 | 170 | הקבוצה האסלאמית החמושה (GIA) | ארבעה בני אדם נרצחו ו-85 נפצעו בפיצוץ מטען חבלה בתחנת פורט רויאל במטרו של פריז. |
| 11 במרץ - 19 במרץ 2012 | דרום צרפת | פיגועי ירי | 7 | 2 | מוחמד מראח | שלושה פיגועי ירי בדרום צרפת |
| 7 בינואר 2015 | פריז | פיגוע ירי | 12 | 10 | אל-קאעידה בחצי האי ערב | הפיגוע במשרדי "שרלי הבדו" - פיגוע ירי שביצעו מחבלים אסלאמיסטים |
| 9 בינואר 2015 | פריז | לקיחת בני ערובה | 4 | 0 | המדינה האסלאמית | הפיגוע במרכול היהודי בפריז - פיגוע ירי, והתבצרות עם בני ערובה במרכול השייך לרשת "היפר כשר" היהודית |
| 13 בנובמבר 2015 | פריז | פיגועי ירי ופיגועי התאבדות | 130 | 368 | המדינה האסלאמית | פיגועי נובמבר 2015 בפריז - מתקפת טרור רב מוקדית |
| 13 ביוני 2016 | ליד פריז | פיגוע דקירה | 2 | 0 | המדינה האסלאמית | פעיל המדינה האסלאמית רצח שוטר בכיר, חדר לביתו ורצח את אשתו. |
| 14 ביולי 2016 | ניס | פיגוע דריסה | 84 | 202 | מוחמד לאחווייג' בוהלל | פיגוע הדריסה בניס: מחבל דהר עם משאית ודרס מאות חוגגים ביום הבסטיליה לפני שנורה למוות. |
| 26 ביולי 2016 | רואן | לקיחת בני ערובה ופיגוע דקירה | 1 | 1 | המדינה האסלאמית | שני מוסלמים חמושים בסכינים פרצו לכנסייה באזור רואן ולקחו מספר אנשים כבני ערובה. אחרי שרצחו כומר הם נהרגו בידי יחידת הפריצה של משטרת צרפת. |
| 3 בפברואר 2017 | פריז | פיגוע דקירה | 0 | 1 | המדינה האסלאמית | מחבל ממוצא מצרי חמוש במצ'טה תקף שני שומרים בכניסה למוזיאון הלובר. המחבל נורה למוות. |
| 4 באפריל 2017 | פריז | רצח | 1 | 0 | קובילי טראורה | רצח שרה חלימי: מהגר מוסלמי ממוצא אפריקני פרץ לדירתה של שרה חלימי, תושבת פריז, ורצח אותה על רקע היותה יהודייה, תוך כדי שהוא צורח "אללהו אכבר" ו "אני הרגתי את השייטאן". |
| 20 באפריל 2017 | פריז | פיגוע ירי | 1 | 3 | המדינה האסלאמית | מחבל חמוש בקלצ'ניקוב פתח באש במרכז קניות בשאנז אליזה, רצח שוטר, ופגע בשוטר נוסף ותייר שהיה בסביבה. המחבל נורה למוות. |
| 23 במרץ 2018 | אוד | פיגוע ירי, דקירה, לקיחת בני ערובה | 4 | 15 | המדינה האסלאמית | מחבל ממוצא מרוקני חטף מכונית בעיר קרקסון, רצח את נהגה, ותקף מספר שוטרים. לאחר מכן, נסע אל עבר העיר טריבס הסמוכה, נכנס לסופרמרקט מקומי, רצח שלושה אזרחים והחזיק מספר בני ערובה, ששוחררו על ידי השוטרים בפעולה במהלכה נורה המחבל למוות. |
| 12 במאי 2018 | פריז | פיגוע דקירה | 1 | 4 | המדינה האסלאמית | מחבל צ'צ'ני דקר למוות הולך רגל ופצע ארבעה נוספים ליד בית האופרה גרנייה שבפריז לפני שנורה למוות על ידי שוטרים. |
| 11 בדצמבר 2018 | שטרסבורג | פיגוע ירי ודקירה | 5 | 13 | שריף שקאט | פיגוע הירי בשטרסבורג (2018): מחבל ערבי יליד צרפת רצח חמישה אנשים, פצע שמונה, ונמלט מהמקום. המחבל נלכד בידי השוטרים יומיים לאחר מכן, ונהרג במהלך קרב יריות שניהל כנגדם. |
| 29 במאי 2019 | ליון | פיגוע תופת | 0 | 13 | מוחמד הישאם מדג'וב | מטען חבלה התפוצץ סמוך למאפייה מקומית ופצע 13 בני אדם. סטודנט ממוצא אלג'יראי נעצר בחשד לביצוע המעשה. |
| 3 באוקטובר 2019 | פריז | פיגוע דקירה | 4 | 2 | מיקאל הרפון | עובד בתחנת המשטרה המקומית רצח ארבעה מעמיתיו לעבודה ופצע שניים נוספים, לפני שנורה למוות על ידי השוטרים. בחקירת האירוע התגלה כי העובד המיר את דתו לאסלאם זמן מה לפני כן. |
| 3 בינואר 2020 | ווילג'ויף, דרומית לפריז | פיגוע דקירה | 1 | 2 | נייתן שיאסון | שלושה בני אדם נדקרו בידי מחבל מוסלמי שהמיר את דתו לאסלאם 3 שנים לפני כן. המחבל נורה למוות. |
| 4 באפריל 2020 | רומנס-סור-איסיירה | פיגוע דקירה | 2 | 5 | עבדאללה אחמד עוסמאן | מחבל מוסלמי ממוצא סודני רצח בדקירות סכין שני בני אדם ופצע חמישה נוספים. המחבל נעצר, יחד עם עוד שני אנשים שנחשד כי סייעו לו. |
| 27 באפריל 2020 | קולומב | פיגוע דריסה | 0 | 3 | מחבל מוסלמי | שלושה שוטרים נדרסו ונפצעו קשה על ידי מחבל מוסלמי, שלטענתו ביצע את הפיגוע כ"נקמה על המאורעות בפלסטין" |
| 25 בספטמבר 2020 | פריז | פיגוע דקירה | 0 | 2 | מחבל מוסלמי | שני בני אדם נפצעו בפיגוע דקירה שהתחרש ליד משרדי העיתון "שרלי הבדו", שהותקף חמש שנים לפני כן על ידי אל-קאעידה. |
| 16 באוקטובר 2020 | קונפיין-סיינט-הונורין | פיגוע דקירה | 1 | 0 | עבדוללאח אנזורוב | מחבל צ'צ'ני ערף את ראשו של סמואל פאטי, מורה צרפתי, סמוך לבית הספר בו לימד, תחת הטענה כי המורה הראה קריקטורות בגנות מוחמד בבית ספרו. המחבל נורה ונהרג על ידי המשטרה. |
| 29 באוקטובר 2020 | ניס | פיגוע דקירה | 3 | 0 | ברהים אוויסאוי | פיגוע הדקירה בניס (2020): שלושה בני אדם נרצחו בפיגוע דקירה, ביניהן אישה שראשה נערף על ידי המחבל. המחבל, ממוצא תוניסאי, נורה ונפצע, והועמד לדין על פשעיו. |
| 31 באוקטובר 2020 | ליון | פיגוע ירי | 0 | 1 | לא ידוע | כומר יווני-אורתודוקסי נורה ונפצע אנושות. היורה נמלט. |
| 17 במרץ 2021 | מונפלייה | פיגוע דקירה | 0 | 1 | לא ידוע | מחבל ניסה לשסף את גרונו של אדם בן 76 מחוץ לכנסייה במונפלייה ונמלט מהמקום. |
| 23 באפריל 2021 | ראמבוייה | פיגוע דקירה | 1 | 0 | מחבל מוסלמי | מחבל מוסלמי ממוצא תוניסאי דקר למוות שוטרת שעמדה מחוץ לתחנת המשטרה בעיר תוך כדי צרחות "אללהו אכבר". המחבל נורה למוות על ידי השוטרים. |
| 28 במאי 2021 | נאנט | פיגוע ירי ודקירה | 0 | 3 | נדיאגה דיגייה | אסיר משוחרר דקר ופצע אנושות שוטרת, גנב את נשקה, ניהל קרב יריות עם הז'נדרמים שנשלחו לעוצרו ולבסוף נורה למוות על ידם. בחקירה התגלה כי המחבל שוחרר מכלאו במרץ 2021, חודשיים לפני התקרית, לאחר שהיה אסור על עבירות אלימות. במהלך שהותו בכלא המיר את דתו לאסלאם. |
| 23 בדצמבר 2022 | פריז | פיגוע ירי | 3 | 3 | ויליאם מאלה | פיגוע הירי בפריז: אדם בן 69, גמלאי של SNCF, פתח באש במרכז של הקהילה הכורדית ברובע העשירי של פריז, רצח שלושה אנשים ופצע שלושה. חקירה העלתה כי המחבל ביצע את מעשיו על רקע שנאת כורדים והזדהות עם הימין הרדיקלי. בעקבות הפיגוע פרצו הפגנות ועימותים בין כורדים לבין המשטרה. |
| 13 באוקטובר 2023 | אראס | פיגוע דקירה | 1 | 3 | מחבל מוסלמי | מחבל מוסלמי ממוצא צ'צ'ני התפרץ לבית ספר חמוש בסכין, דקר למוות מורה ופצע 3 עובדים נוספים. החשד הוא שהמחבל עשה זאת על רקע "יום הזעם והג'יהאד העולמי" שהכריזו החמאס באותו היום על רקע מלחמת חרבות ברזל. בחקירת המשטרה התגלה כי המחבל בנוסף לכך נשבע אמונים למדינה האסלאמית. |
| 2 בדצמבר 2023 | פריז | פיגוע דקירה | 1 | 2 | מחבל מוסלמי | הפיגוע בפריז: מחבל מוסלמי דקר למוות אזרח ופצע שניים נוספים בסמוך למגדל אייפל תוך כדי צרחות "אללהו אכבר". המחבל, בן 26 אזרח צרפת ממוצא איראני, היה בעל עבר פסיכיאטרי ונעצר בעבר על תכנון מתקפת טרור. לאחר מעצרו טען כי הוא "מתוסכל מהמצב בעזה". |